Victoriaanse tydperk - Wikipedia
Ook bekend as die victoriaanse era.
1837 tot 1901
Die Victoriaanse tydperk van die Verenigde Koninkryk van Groot-Brittanje en Ierland was die tydperk van koningin Victoria van die Verenigde Koninkryk se bewind van Junie 1837 tot Januarie 1901. Dit was ’n lang periode van vooruitgang vir die Britse volk. ’n Groot, welopgevoede middelklas het ontstaan danksy profyte van die oorsese gebiede van die Britse Ryk sowel as van nywerheidsontwikkelings tuis.
Die tydperk is voorafgegaan deur die Georgiaanse tydperk en opgevolg deur die Edwardiaanse tydperk. Die laaste helfte van koningin Victoria se tydperk stem rofweg ooreen met die eerste deel van die Belle Époque van kontinentale Europa.
Die tydperk word dikwels vereenselwig met lang periodes van vrede, bekend as die Pax Britannica, asook ekonomiese, koloniale en industriële versterking wat tydelik onderbreek is deur die Krimoorlog, hoewel Brittanje in dié tyd elke jaar in ’n oorlog gewikkel was. Teen die einde van die eeu het die beleidsrigtings van Nieu-imperialisme gelei tot koloniale konflikte en eindelik die Anglo-Zanzibar-oorlog en die Anglo-Boereoorlog.
Die bevolking van Engeland het in dié tyd feitlik verdubbel van 16,8 miljoen in 1851 tot 30,5 miljoen in 1901. Ierland se bevolking het egter drasties verminder, van 8,2 miljoen in 1841 tot minder as 4,5 miljoen in 1901.
Hierdie artikel is merendeels vertaal vanaf die Engelse Wikipedia-artikel en:Victorian era
↑ Ireland – Population Summary
Janowski, Diane, Victorian Pride – Forgotten Songs of America, 6 volumes, New York History Review Press, 2007–2008.
Wikimedia Commons bevat media in verband met Victorian era.
1876 Victoriaanse Engeland
Groot Victoriaanse lewens van The Times
Die Victoriaanse Woordeboek
Ontsluit van "https://af.wikipedia.org/w/index.php?title=Victoriaanse_tydperk&oldid=2037260"
Last edited on 4 September 2019, at 10:28
Die bladsy is laas op 4 September 2019 om 10:28 bygewerk.